*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 20\_\_. gada \_\_. \_\_\_\_\_

**.§**

**Likumprojekts "Grozījumi Bāriņtiesu likumā"**

1. Atbalstīt iesniegto likumprojektu.

Valsts kancelejai sagatavot likumprojektu iesniegšanai Saeimā vienlaikus ar likumprojektu "Grozījumi Notariāta likumā" un likumprojektu "Grozījumi Zemesgrāmatu likumā".

2. Noteikt, ka atbildīgais par likumprojekta turpmāko virzību Saeimā ir tieslietu ministrs.

3. Lūgt Saeimu izskatīt likumprojektu vienlaikus ar likumprojektu "Grozījumi Notariāta likumā" un likumprojektu "Grozījumi Zemesgrāmatu likumā" (likumprojektu pakete).

4. Tieslietu ministrijai, balstoties uz Latvijas Pašvaldību savienības sniegto informāciju, izvērtēt Bāriņtiesu likuma 61. panta pirmās daļas 1. punktā noteikto darījuma summu un nepieciešamības gadījumā tieslietu ministram iesniegt priekšlikumu likumprojektam "Grozījumi Bāriņtiesu likumā".

5. Tieslietu ministram iesniegt priekšlikumu likumprojektam "Grozījumi Bāriņtiesu likumā", paredzot deleģējumu Ministru kabinetam noteikt apmēru un kārtību, kādā maksājama valsts nodeva par apliecinājumu un citu funkciju pildīšanu bāriņtiesās, kā arī atbrīvojumus no valsts nodevas maksāšanas.

6. Tieslietu ministrijai, sagatavojot šā protokollēmuma 5. punktā minētos Ministru kabineta noteikumus, izvērtēt spēkā esošo valsts nodevu par apliecinājumu un citu funkciju pildīšanu bāriņtiesās apmērus un nepieciešamības gadījumā tos pārskatīt.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs:

tieslietu ministrs Dzintars Rasnačs